Document ID: 31988R3500

KOMISSION ASETUS (ETY) N:o 3500/88,
annettu 9 päivänä marraskuuta 1988,
pöytäviinin, rypälemehun, tiivistetyn rypälemehun ja puhdistetun tiivistetyn rypälemehun varastointisopimuksista annetun sopimuksen (ETY) N:o 1509/83 muuttamisesta viidennen kerran
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 2964/88(2), ja erityisesti sen 32 artiklan 5 kohdan, sen 33 artiklan 5 kohdan ja 42 artiklan 6 kohdan,
sekä katsoo, että
varastoinnissa on sallittava tuotteiden vetäminen väliaikaisesti epätasapainoisilta markkinoilta ja niiden sinne takaisin saattaminen markkinoiden taas tasapainotuttua; tämän vuoksi varastoitujen tuotteiden on oltava soveltuvia tapauksen mukaan ihmis- tai eläinravinnoksi,
elintarvikkeiden ja rehujen radioaktiivisen saastumisen hyväksyttyjen enimmäistasojen vahvistamisesta ydinonnettomuuden tai muun säteilyhätätilan jälkeen 22 päivänä joulukuuta 1987 annetussa neuvoston asetuksessa (Euratom) N:o 3954/87(3) määritellään säteilyhätätilassa noudatettava menettely niiden radioaktiivisen saastumisen rajojen määrittämiseksi, joita elintarvikkeiden ja rehujen on noudatettava, jotta niitä voitaisiin pitää kaupan; tämän johdosta varastointisopimukset eivät voi koskea nämä rajat ylittäviä maataloustuotteita,
kolmansista maista peräisin olevien maataloustuotteiden tuontiedellytyksistä T Osernobylin ydinvoimalaonnettomuuden jälkeen 30 päivänä toukokuuta 1986 annetun neuvoston asetuksen (ETY) N:o 1707/86(4), sellaisena kuin se on viimeksi muutettuna asetuksella (ETY) N:o 624/87(5), 3 artiklassa vahvistetaan radioaktiivisuuden enimmäistasot; asetuksen (ETY) N:o 1707/86 voimassaolon päätyttyä sisällytettiin nämä samat tasot sen korvaavan neuvoston asetuksen (ETY) N:o 3955/87(6) 3 artiklaan; nämä enimmäisrajat ylittäviä maataloustuotteita ei voida pitää laadultaan virheettöminä, aitoina ja myyntikelpoisina,
on todettu, että osa yhteisön maataloustuotannosta on saastunut radioaktiivisesti eri määrin mainitun onnettomuuden jälkeen; olisi tarkennettava, etteivät varastosopimukset voi koskea yhteisöstä peräisin olevia, asetuksen (ETY) N:o 3955/87 3 artiklassa vahvistettuja arvoja ylittäviä maataloustuotteita,
komission asetuksessa (ETY) N:o 1059/83(7), sellaisena kuin se on viimeksi muutettuna asetuksella (ETY) N:o 3949/86(8), 6 artiklassa säädetään varastointisopimuksen tekemiseen vaadituista edellytyksistä; näitä edellytyksiä olisi tarkennettava; tämän vuoksi on syytä muuttaa mainittu asetus,
säteilyhätätilasta johtuvan elintarvikkeiden radioaktiivisen saastumisen taso vaihtelee onnettomuuden luonteen ja tuotetyypin mukaan; tämän vuoksi päätös valvonnan säätämisen tarpeesta sekä valvontatoimenpiteet olisi mukautettava kuhunkin tilanteeseen ja otettava huomioon esimerkiksi alueiden ominaispiirteet, tuotteet ja kyseiset radionuklidit, ja
viinin hallintokomitea ei ole antanut lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1059/83 6 artiklan 1 kohtaan alakohta seuraavasti:
"Erityisesti näitä tuotteita eivät voi koskea varastointisopimukset, jos niiden radioaktiivisuuden määrä on suurempi kuin hyväksytyt, yhteisön lainsäädännössä sallitut enimmäistasot. Yhteisöstä peräisin oleviin T Osernobylin ydinvoimaonnettomuuden vuoksi saastuneisiin tuotteisiin sovellettavat tasot vahvistetaan neuvoston asetuksen (ETY) N:o 3955/87(*) 3 artiklassa. Tuotteen radioaktiivisen saastumisen tasoa valvotaan ainoastaan, jos tilanne sitä edellyttää ja tarpeellisen ajanjakson ajan. Tarpeen vaatiessa valvontatoimenpiteiden kesto ja soveltamisala määritetään asetuksen (ETY) N:o 822/87 83 artiklassa säädetyn menettelyn mukaisesti.
(*) EYVL N:o L 371, 30.12.1987, s. 14"
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä marraskuuta 1988.

Labels: 3
11
17
6